În urma deciziei CEDO, statul român trebuie ca în trei luni să îi dea lui Cătălin Voicu suma de 4.500 de euro drept daune pentru încălcarea drepturilor din convenţie.

Concret, el a reclamat că i-au fost încălcate drepturile prevăzute în articolele 3 şi 8 din convenţie.

În temeiul Art. 5 par. (3) (dreptul la libertate şi la siguranţă), el a pretins că instanţele au refuzat să ia în considerare alte măsuri preventive mai puţin restrictive decât arestul preventiv, iar în baza Art. 8 (dreptul la respectarea vieţii private şi de familie), a reclamat faptul că autorităţile au scurs către mass-media pasaje din dosarul de urmărire penală-în special transcrieri ale convorbirilor obţinute prin interceptarea telefoanelor.

Cătălin Voicu este condamnat la şapte ani de închisoare pentru că ar fi primit sute de mii de euro de la mai mulţi oameni de afaceri. În schimbul banilor, el promitea că poate să intervină în instanţă pentru a-i ajuta să primească sentinţe favorabile.